На основу члана 63. Закона о високом образовању (Службени гласник Републике Србије бр. 88/17, 27/18, 73/18, 67/19, 6/20, 11/21, 67/21, 76/23), члана 58. и 217. Статута Универзитета у Нишу (Гласник Универзитета у Нишу бр. 8/17, 6/18, 7/18, 4/19, 3/21), Мишљења Одбора за статутарна питања Универзитета у Нишу бр. 8/23-01-007/23-004 од 15.11.2023. године, Предлога Департмана за србистику од 30.1.2023. године, предлога Наставно-научног већа Факултета број........... од 19.2.2024. године, Савет Факултета, на седници одржаној дана ............2024. године, донео је

**О Д Л У К У**

о изменама и допунама Статута Филозофског факултета Универзитета у Нишу

број 44/1-2-1 од 11.2.2022. године

**Члан 1.**

**Члан 28. мења се и гласи:**

Факултет уређује унутрашњу организацију овим Статутом и општим актима Факултета, у складу са законом и Статутом Универзитета.

Факултет своју делатност остварује кроз следеће организационе јединице:

**а) за реализацију наставе и студијских програма**:

1. департмани,

2. Центар за стране језике,

3. лекторати,

**б) за образовне и научноистраживачке програме**

1. Центар за образовање наставника,

2. Центар за превођење,

3. Центар за српски као страни, нематерњи и завичајни језик,

4. Центар за професионално усавршавање,

5. Центар за савремена филолошка проучавања младих истраживача,

6. Центар за социјалну инклузију и решавање конфликата,

7. Франкофони центар

8. Центар Конфучије

9. центри за научноистраживачки рад,

10. лабораторије,

11. Комисија за оцену етичности истраживања;

**в) за подршку образовној и научној делатности:**

1. Центар за унапређење квалитета

2.Канцеларија за међународну и међуинституционалну сарадњу

3. Канцеларија за развој каријере и подршку студентима

4. Издавачки центар

5. Библиотека,

6. Рачунaрски центар;

**г) за стручне пословеСекретаријат Факултета:**

1. Кабинет декана

2. Служба за наставу и студентска питања,

3. Служба за опште и правне послове,

4. Финансијска служба,

5. Техничка служба.

**Члан 2.**

**Иза члана 36. додаје се нови поднаслов и нови члан који гласи:**

**Франкофони центар**

Франкофони центар је организациона јединица Факултета преко кога ће се остваривати интензивирање међународне сарадње у оквиру размене студената и наставног особља, укључивања у међународне научне пројекте, продубљивања сарадње за француским и франкофоним компанијама које послују у земљи и региону, јачање сарадње са франкофоним амбасадама и институтима и повезивања са франкофоним институцијама у региону Западног Балкана и шире.

Активности центра су:

Организује стручне семинаре за наставнике француског језика;

Реализује радионице француског језика и културе за ученике основних и средњих школа;

Припрема наставнике двојезичних француско-српских одељења за полагање међународно признатог испита ДЕЛФ/ДАЛФ;

Припрема ученике основних и средњих школа као и студенте за полагање међународно признатог испита ДЕЛФ/ДАЛФ;

Води програме језичке и културне размене;

Спроводи тестирања и издавати сертификате о знању француског језика;

Јачаа сарадњу са мрежом наставника француског језика и ученицима основних и средњих школа у циљу промовисања и ширења француског језика и културе;

Осмишљава научно-стручне пројекте у сарадњи са универзитетима из Француске и франкофоних земаља;

Шири сарадњу са француским и франкофоним универзитетима;

Осмишљава и реализује радионице француског језика у предшколским установама и вртићима у јужној и југоисточној Србији;

Јачаа и успоставља сарадњу са француским и франкофоним компанијама из Србије и региона централне и југоисточне Европе у циљу што бољег укључивања студената француског језика у професионални свет;

Организује сајмове професионалне оријентације и запошљавања;

Радии на привлачењу иностраних студената који би уписали студије француског језика на Филозофском факултету у Нишу;

Организује језичке кампусе у области превођења и културне медијације;

Организује научне скупове;

Организује радне праксе у Француској и франкофоним земљама за студенте француског језика.

Центром руководи управник кога из редова наставника Центра именује и разрешава декан Факултета на предлог Већа Центра, на период од три године.

Управник се стара о раду Центра и свим питањима у вези са пословањем, имплементацијом плана развоја и годишњег плана рада Франкофоног центра које је усвојило Веће Центра. Управник редовно извештава Веће центра о постигнутим резултатима. Управник припрема предлоге одлука Већа Центра које упућује Наставно-научном већу Факултета.

Веће Центра именује секретара центра на период од годину дана.

Све активности Франкофоног центра финансираће се донацијама франкофоних амбасада, Француског института у Србији, Групе франкофоних амбасадора, Међународне франкофоне организације, Регионалног франкофоног центра за централну и источну Европу, Универзитетске агенције за франкофонију, француских и франкофоних компанија, средствима од учешћа у међународним научним пројектима и од организације научних скупова.

Франкофони центар ће имати свој подрачун.

**Члан 3.**

**Иза члана 39. додаје се нови поднаслов и нови члан који гласи:**

**Центар Конфучије**

Центар Конфучије, као организациона јединица Факултета, испуњаваће мисију свих Института Конфучије, пословати у складу са локалним потребама, а реализоваће следеће активности:

Нудити часове кинеског језика и спроводити са тим повезана истраживања;

Обезбеђивати едукацију и обуку за наставнике кинеског језика;

Развијати материјале и средства за наставу кинеског језика;

Водити програме језичке и културне размене;

Спроводити тестирања и нудити сертификате за познавање кинеског језика и културе;

Спроводити истраживања и обезбедити консултантске услуге у вези са образовањем у Републици Кини, кинеском културом, итд.

Центром руководи управник кога из редова чланова Центра именује и разрешава декан Факултета на предлог Већа Центра.

Управник Центра именује се на период обављања функције у трајању од три године.

Управник се стара о раду Центра и свим питањима у вези са пословањем, имплементацијом плана развоја и годишњег плана рада Центра Конфучије које је усвојило Веће Центра. Управник редовно извештава Веће Центра о постигнутим резултатима. Управник припрема предлоге одлука Већа Центра које упућује Наставно-научном већу Факултета.

Веће Центра именује секретара центра на период од годину дана.

На основу споразума о сарадњи између Универзитета у Нишу, Универзитета Јангсу и Међународне кинеске фондације за образовање, Центар Конфучије ће имати отворен подрачун у оквиру Филозофског факултета Универзитета у Нишу.

Све активности Центра Конфучије, као и рад лектора за кинески језик, финансираће се средствима које ће на годишњем нивоу Факултету уплаћивати Међународна кинеска фондација за образовање, сходно потписаном споразуму о сарадњи.

**Члан 4.**

**Иза члана 91.** **додаје се нови поднаслов и нови члан који гласи:**

**Веће Франкофоног центра**

Франкофони центар има Веће Центра које чине сви наставници и сарадници Департмана за француски језик и књижевност. По потреби га могу чинити и наставници и сарадници партнерских универзитета из иностранства које ће именовати њихова руководства.

Веће ће заседати по потреби, а најмање једном месечно, уживо или онлајн, а о раду Већа водиће се одговарајућа документација.

Веће Центра одлучује о свим питањима која се тичу припреме, организације и реализације програма из надлежности Центра.

Веће Центра разматра и доноси предлоге одлука о: реализацији редовних активности Центра, плану развоја Центра, годишњем плану рада и годишњем извештају о раду, другим важним питањима која се тичу Центра.

Предлози одлука које усвоји Веће Центра упућују се на разматрање и одлучивање Наставно-научном већу Филозофског факултета у Нишу.

Радом Већа руководи управник Центра, а у његовом одсуству наставник кога он одреди.

О питањима из своје надлежности Веће Центра одлучује већином гласова присутних, с тим што седници мора да присуствује више од половине од укупног броја чланова.

Одлуке потписује управник Центра и доставља их Наставно-научном већу Факултета и надлежним органима Факултета.

Записник о раду Већа Центра води секретар Центра.

**Члан 5.**

**Иза члана 94.** **додаје се нови поднаслов и нови члан 93. који гласи:**

**Веће Центра Конфучије**

Центар Конфучије има Веће Центра које чине чланови именовани и изабрани уз сагласност обеју уговорних страна: Универзитета Јангсу и Међународне кинеске фондације за образовање и Филозофског факултета Универзитета у Нишу.

Веће ће заседати по потреби, а најмање једном годишње, уживо или онлајн, а о раду Већа водиће се одговарајућа документација.

Веће Центра разматра и доноси предлоге одлука о: реализацији редовних активности Центра и унапређењу квалитета наставе и провере знања, плану развоја Центра Конфучије, годишњем планирању рада и годишњем извештавању о раду, другим важним питањима која се тичу Центра Конфучије.

Предлози одлука које усвоји Веће Центра упућују се на разматрање и одлучивање Наставно-научном већу Филозофског факултета у Нишу.

Све одлуке од значаја за рад Центра Конфучије биће доступне Кинеској међународној фондацији за образовање.

О питањима из своје надлежности Веће Центра одлучује већином гласова присутних, с тим што седници мора да присуствује више од половине од укупног броја чланова Центра.

**Члан 6.**

**У члану 37. мења се назив Центра тако да члан 37. сада гласи:**

**Центар за српски као страни, нематерњи језик и завичајни језик**

Члан 37.

Центар за српски као страни, нематерњи језик и завичајни језик је организациона јединица преко које се остварује настава српског језика као страног на свим нивоима знања и провера знања српског језика код страних држављана.

Центром руководи управник кога из реда наставника Центра именује и разрешава декан Факултета на предлог Већа центра, на период од три године.

Веће Центра именује секретара центра на период од годину дана.

**Члан 7.**

**Члан 78. мења се и гласи:**

Члан 78

Стручни органи Факултета јесу: Наставно-научно веће Факултета, Изборно веће Факултета, Веће докторских студија, Веће департмана, Веће центра за стране језике, Веће центра за научноистраживачки рад, Веће центра за образовање наставника, Веће Центра за савремена филолошка проучавања младих истраживача, Веће Центра за српски као страни, нематерњи и завичајни језик, Веће Центра за професионално усавршавање, Веће Центра за унапређење квалитета Веће Центра за превођење, Веће центра за социјалну инклузију и решавање конфликата,Веће Центра Конфучије, Веће Франкофоног центра.

Стручни органи Факултета у свом раду придржавају се кодекса професионалне етике Универзитета у Нишу.

**Члан 8.**

Одлука о изменама и допунама Статута Факултета ступа на снагу по добијању сагласности Савета Универзитета у Нишу, а примењује се осмог дана од објављивања на интернет презентацији Факултета.

Одлуку доставити: Универзитету у Нишу, председнику Савета Факултета, секретару Факултета и Служби за опште и правне послове Факултета.

САВЕТ ФИЛОЗОФСКОГ ФАКУЛТЕТА УНИВЕРЗИТЕТА У НИШУ

Број:

Датум:

ПРЕДСЕДНИК САВЕТА ФИЛОЗОФСКОГ ФАКУЛТЕТА

Проф. др Никола Бјелић